# Forslag til forretningsorden for Østfold Venstres årsmøte 2015

1. Vedtak på årsmøtet fattes med simpelt flertall når annet ikke er bestemt i Venstres vedtekter.
2. Stemmeberettigede årsmøtedeltakere melder seg på talelisten ved tydelig å vise nummerskilt.
3. Forslag må leveres skriftlig til møtelederen.
4. Stemmeberettigede er alle medlemmer i Østfold Venstre som har betalt kontingent for 2014.
5. Møteleder kan innføre taletid og organisere debatten etter behov.
6. Forretningsorden vedtas ved konstitueringen av møtet. Endringer i forretningsorden kan dog senere vedtas med 2/3 flertall.
7. Ved personvalg skal alternative forslag til den framlagte innstillingen settes opp mot en bestemt person i denne innstillingen. Den er valgt som oppnår flere enn halvparten av de avgitte stemmer. Blank stemmeseddel regnes som avgitt stemme. Avstemningen skal være skriftlig dersom minst en delegat krever det.
8. Dersom ingen kandidat i første valgomgang oppnår mer enn halvparten av de avgitte stemmene, foretas omvalg. Er det flere enn to kandidater faller kandidaten med færrest stemmer ut. Det foretas nye valgomganger inntil én av kandidatene har fått over halvparten av avgitte stemmer. Ved stemmelikhet foretas en ny votering. Ved andre gangs stemmelikhet foretas loddtrekning.

1. Alle valg på årsmøtet gjelder fra årsmøtets avslutning.
2. Ved behandling av årsmøtets saker er det kun delegater som har forslag- og stemmerett.
3. Årsmøtet kan innvilge talerett til ikke-delegater.